internet vaartha 152 Views
కాబూల్‌ : ఇష్టమైన క్రికెటర్లు కనిపిస్తేచాలు వారితో కలిసి పోటోలు దిగేందుకు, ఆటోగ్రాప్‌ల కోసం వెంటపడుతుంటాం.కానీ ఒక పొటోలో మాత్రం క్రికెటర్లు అభిమాని వెంటపడుతున్నారు. కానీ ఆటో గ్రాప్‌ కోసమో, సెల్ఫీ కోసమో కాదు. ఇక్కడి పోటోలు బాలుడి వెంటపడుతున్న వారు అప్ఘానిస్థాన్‌కు చెందిన క్రికెటర్లు. ఓ రోజు పోలీయో వ్యాక్సినేషన్‌పై అక్కడి క్రికెటర్లంతా కలిసి అవగాహన కార్యక్రమం నిర్వహించారు. అందులోనూ అప్ఘానిస్థాన్‌లో పోలియో వ్యాధి ఇప్పటికీ వ్యాప్తిస్తూనే ఉంది. ఇందులో భాగంగా క్రికెటర్లు పిల్లలకు పోలీయో చుక్కలు వేయించారు. కానీ ఓ బాలుడు మాత్రం పోలియో చుక్కలు వేయించుకోనని మారాం చేస్తూ అక్కడి నుంచి పారిపోయాడు. కాగా ఆ బాలుడిని పట్టుకోవడానికి క్రికెటర్లు వెంటపడ్డారు.ఇంతకీ ఆ బాలుడిని వారు పట్టుకున్నారో లేదో తెలీదు కానీ ఇందంతా అక్కడే ఉన్న మీడియా చిత్రీకరించింది. దీంతో ఆ పోటోలు ఆన్‌లైన్‌లో వైరల్‌ అవుతున్నాయి.